ཞོལ་མ་སྟག་གསོད་སློབ་གྲྭ་རུ་དགེ་རྒན་ལིག་ཞིག་ཆིན་གྱིས་རྒྱ་ཡིག་དགེ་རྒན་དང་སློབ་གྲྭའི་སྨན་པ་གཉིས་ཀྱི་འགན་གཅིག་ལྕོགས་སུ་ཁུར་ཡོད་ལ།སློབ་ཁྲིད་སློབ་སྟོན་གྱི་ཞོར་དུ་སློབ་མ་རྣམས་ཀྱི་འཚོ་བ་དང་བདེ་ཐང་ལ་དོ་ཁུར་བྱེད་རྒྱུ་ནི་རང་ཉིད་ཀྱི་ཉིན་གཅིག་གི་འོས་འགན་ལྟ་བུར་བརྩིས་ཡོད།གཟའ་མཇུག་དང་གནང་བའི་སྐབས་སུ་ཡུལ་ཐག་རིང་བའི་སློབ་མ་ཚོ་ཡུལ་ལ་འགྲོ་མ་ཐུབ་ཚེ་ཁོ་ཚོའི་རེ་ལྟོས་འཆའ་ས་གཅིག་པུ་ནི་དགེ་རྒན་ལིག་ཞིག་ཆིན་བཟའ་ཟླ་གཉིས་ཡིན།ཁོ་མོས་རྒྱུན་དུ་བྱིས་པ་ཚོར་སྨན་སྟེར་བ་དང་གྱོན་པ་བཀྲུ་པ།ལྭ་འཚེམ་པ།སྐྲ་ཤད་པ་སོགས་ཤེས་བྱའི་སློབ་ཁྲིད་ལས་གཞན་འཚོ་བའི་ཁྲོད་ཀྱི་དཀའ་ཁག་སྣ་ཚོགས་ལའང་ཅི་ནུས་ཀྱིས་རོགས་སྐྱོར་བྱས་ཏེ་སློབ་ཁྲིད་སྐབས་ཀྱི་དགེ་རྒན་དང་གུང་གསེང་སྐབས་ཀྱི་ཕ་མ་ལྟ་བུར་གྱུར་འདུག།